Leping projekteerijaga kirjutatakse alla juba veebruaris. Pisut enam kui aasta pärast on see töö valmis ja 2008. aasta mais hakatakse otsima ehitajat. Seega läheb reaalne ehitustöö lahti 2008. aasta sügisel. Koguduse õpetaja Joel Luhametsa sõnul on võimalik, et koguduse sajandaks aastapäevaks 2010. aasta sügisel on kõik valmis ja Tartu Pauluse kiriku taastamine lõpule jõudnud.